**DIRECŢIA TRANSPORT NAVAL**

**Nr. 4645/229**

**Data: 18.02.2025**

**Referat de aprobare**

**a** **Ordinului ministrului transporturilor și infrastructurii pentru modificarea Anexei la Ordinul ministrului transporturilor, infrastructurii și comunicațiilor nr. 244/2020 privind aprobarea tarifelor pentru prestațiile de servicii specifice efectuate de Centrul Român pentru Pregătirea și Perfecționarea Personalului din Transporturi Navale -“CERONAV”**

Având în vedere Hotărârea Consiliului de Conducere al CERONAV nr. 7/28.01.2025, prevederile art. 4 din Ordonanța nr. 33/30.01.2003 privind înființarea Centrului Român pentru Pregătirea și Perfecționare Personalului din Transporturi Navale – CERONAV, precum și art.12 alin (1) lit. m) din Anexa 1 la Hotărârea Guvernului nr. 449/10.04.2003 – Regulament de organizare și funcționare a Centrului Român pentru Pregătirea și Perfecționarea Personalului din Transporturi Navale - CERONAV, supunem spre aprobare, prin Ordin al Ministrului Transporturilor și Infrastructurii, următoarele:

**Tarife** **cursuri obligatorii,** în materie de siguranță maritimă, în conformitate cu **ANEXA 3 la O.M.T. nr. 1252 din 13.08.2014** pentru aprobarea criteriilor minime de pregătire și perfecționare a personalului navigant maritim român și a sistemului de recunoaștere a brevetelor și certificatelor de capacitate și cu cerințele ***Convenției Internaționale privind Standardele de Instruire, Certificare și Efectuarea Serviciului de Cart pentru Navigatori (STCW) 1978*, cu amendamentele în vigoare,** astfel:

**I. Modificarea duratei de desfășurare a cursului obligatoriu GMDSS - GOC:**

Ca urmare a actualizării programei analitice, astfel încât să fie în conformitate cu reglementările modelelor de curs IMO, durata cursului s-a modificat. Cursul se va desfășura pe parcursul a 120 de ore, în loc de 144 ore (la această dată), astfel:

**Curs pentru obținerea unui Certificat de operator General radio in sistemul GMDSS**  – cod **GMDSS - GOC**, cu durată de **120 ore** (în loc de 144 ore – la data prezentei), tarif 4.743 lei/ cursant.

Denumirea, codul și tariful acestui curs vor rămâne neschimbate.

**II. Modificarea denumirii și codului a 4 (patru) cursuri obligatorii,** conform Anexei 1 (atașată).

Ca urmare a actualizării programelor analitice, astfel încât să fie în conformitate cu reglementările modelelor de curs IMO, s-au modificat denumirile și codurile cursurilor enumerate în Anexa 1.

Duratele de desfășurare, precum și tarifele cursurilor, vor rămâne neschimbate.

Având în vedere cele de mai sus, am elaborat prezentul proiect de *Ordin al ministrului transporturilor și infrastructurii pentru modificarea Anexei la Ordinul ministrului transporturilor, infrastructurii și comunicațiilor nr. 244/2020 privind aprobarea tarifelor pentru prestațiile de servicii specifice efectuate de Centrul Român pentru Pregătirea și Perfecționarea Personalului din Transporturi Navale - “CERONAV”*, pe care, dacă sunteți de acord, vă rugăm să îl aprobați.

**DIRECTOR**

**Doina Teodora COJOCARU**

Întocmit

Cristian BLEDE